Vikerraadio

Vikerraadio on Eesti Rahvusringhäälingu (Eesti Raadio) raadioprogramm, mille rõhk on informatsioonil, analüüsil ja üldhuvil. 

Kantar Emori raadiouuringu kohaselt oli Vikerraadio 2022. aasta seisuga Eesti kõige kuulatavam raadiojaam nii päeva, nädala kui ka kuu arvestuses. Päevas kuulas Vikerraadiot 122 000 ja nädalas 230 000 kuulajat.

Vikerraadio alustas saateid 3. aprillil 1967. Vikerraadio kanalil on sündinud tänini populaarsed raadiosaated "Järjejutt" ja "Mnemoturniir" ning viimase aastakümne menusaated "Rahva teenrid", "Müstiline Venemaa", "Kuula rändajat", "Eesti lugu", "Aja jälg kivis" jpt.  Alates 1993. aasta maist Vikerraadiot selle nimega eetris polnud, raadioprogramm taastati 1995. aastal.

Vikerraadio peatoimetaja on alates 4. novembrist 2019 Janek Luts. Toimetajate hulgas on Arp Müller, Lauri Varik, Mirko Ojakivi, Sten Teppan, Anne Erm, Jaan Elgula, Helgi Erilaid, Kaja Kärner, Krista Taim, Meelis Süld, Piret Kriivan, Priit Ennet ja Ülle Karu.

Vikerraadios toimub emakeelepäeva puhul igal aastal alates 2008. aastast eesti keele õigekirja võistlus e-etteütlus.

Sagedused

 Kärdla 91,2 MHz
 Kuressaare 105,6 MHz
 Orissaare 105,9 MHz
 Sõrve poolsaar 92,1 MHz
 Ruhnu 96,4 MHz
 Haapsalu 105,3 MHz
 Dirhami 91,7 MHz
 Tallinn 104,1 MHz
 Rakvere 106,0 MHz
 Narva 104,7 MHz
 Ida-Virumaa 105,4 MHz
 Sillamäe 92,3 MHz
 Rapla 95,7 MHz
 Pärnu 104,8 MHz
 Viljandi 107,0 MHz
 Tartu 106,7 MHz
 Valgjärve 71,66 ja 106,1 MHz
 Koeru 105,1 MHz

SaatesarjuMetsa taga ei ole mets. Juhan Saar - 60
"Kesköömosaiik"Kesköömosaiik, Digihoidla, ERR
"Käbi ei kuku..."
"Mnemoturniir"
 MUUSIKALINE TUND. "Õige valik" (Edgar Selberg ja Helve Võsamäe)
 MUUSIKALINE TUND. "Õige valiku" matkaradadel
"Poiste klubi" (1967-?)Poiste klubi: POISTE KLUBI. I saade (vt ka Leho Männiksoo)

 Peatoimetajad 
 ...
 Riina Rõõmus (1998 – juuni 2017)
 Ingrid Peek (juuni 2017 – november 2019)"Vikerraadio peatoimetaja ametisse asub Ingrid Peek" Vikerraadio uudised, 19. juuni 2017
 Janek Luts (alates november 2019)

 Vaata ka 
 Eesti raadiojaamade loend

 Viited 

Välislingid
 Koduleht
 Vikerraadio vürts on kuulajad ja tegijad Maaleht, 04.04.2002 
 Vikerraadio kuulajate lemmiksaade on "Müstiline Venemaa" Delfi, 03.04.2010 

Kategooria:Eesti raadiojaamad